cyanic-selkie/wikianc huggingface dataset:
Small Faces
Jäsenet
Small Facesin kärkihahmot ja lauluntekijät olivat laulaja-kitaristi Steve Marriott ja basisti Ronnie Lane. Muita jäseniä olivat rumpali Kenney Jones ja kosketinsoittaja Jimmy Winston, joka korvattiin myöhemmin Ian McLaganilla.
Riita ja managerinvaihdos
Small Facesin uudeksi levy-yhtiöksi nousi The Rolling Stonesin managerin Andrew Loog Oldhamin perustama riippumaton levy-yhtiö Immediate Records, joka oli valmis antamaan yhtyeelle enemmän aikaa studiotyöskentelyyn. Tällä oli myönteinen vaikutus heidän tuleviin levytyksiinsä, sillä uusi Olympicin 8-raitastudio tarjosi aivan uudenlaiset mahdollisuudet tehdä musiikkia, varsinkin kun työskentelyaikaa oli lähes rajattomasti.
Girl Genius
Julkaisuhistoria
Girl Genius aloitti neljästi vuodessa ilmestyvänä sarjakuvalehtenä vuonna 2000, mutta huhtikuussa 2005 Fogliot aloittivat tarinan julkaisemisen verkkosarjakuvana. Alkuun Girl Genius ilmestyi verkossa kahtena jatkumona: ”101” esitteli tarinan uusille lukijoille alusta aloittaen, ”Advanced Class” jatkoi siitä, mihin lehtijulkaisu jäi. Heinäkuussa 2007 ”101” tavoitti ”Advanced Classin” aloituskohdan, ja arkistot yhdistettiin yhdeksi koko sarjan kattavaksi jatkumoksi.
Pirates of the Caribbean: Maailman laidalla
Juoni
Elokuvan alussa Cutler Beckett hirtättää merirosvoja Port Royalin satamakaupungissa. Merirosvoudesta hirtettäväksi tuomittu poika pitää kädessään Espanjan taaleria, ja alkaa laulaa ”Hoist the Colors” -laulua, ja muut hirtettävät seuraavat esimerkkiä yhtyen lauluun. Tällä laululla kutsutaan koolle Bretherin oikeus.
Jack herää maailman laidalla. Hai Pengin miehistö saapuu pelastamaan Jackia. He lähtevät purjehtimaan pois Mustalla Helmellä. Heidän päästyään pois Davy Jonesin loukusta, Sao Feng ja Beckett miehineen hyökkäävät Mustan Helmen kimppuun. Sao Feng vangitsee Elizabethin, koska luulee tämän olevan jumalatar Calypso. Beckett vangitsee Jackin, mutta suostuu vapauttamaan tämän Jackin luvattua järjestää Brethrenin ryhtymisen taisteluun Kauppakomppaniaa vastaan. Sao Fengin laiva Empress purjehtii pois. Musta Helmi lähtee purjehtimaan kohti Haaksirikkolahtea, jossa kokoontuu Brethrenin oikeus. Lentävä hollantilainen hyökkää Cutler Becketin komentamana Empressin kimppuun ja valtaa sen. Sao Feng kuolee taistelussa tykinkuulasta, mutta ehtii tehdä ennen kuolemaansa Elizabethistä Empressin kapteenin ja yhden Brethrenin oikeuden jäsenistä, merirosvoruhtinaan. Elizabeth ja Empressin miehistö viedään vangiksi Lentävälle hollantilaiselle, missä Elizabeth tapaa Willin isän. Kun Lentävällä Hollantilaisella oleva James Norrington huomaa, että Elizabeth on vankina, hän vapauttaa tämän ja Empresin miehistön. Willin isä huomaa tämän ja hälyttää muut, jonka jälkeen hän surmaa Norringtonin. Elizabeth ja miehistö pakenevat Empressille.
Brethrenin oikeus kokoontuu Haaksirikkolahdessa. Selviää, että vain merirosvoruhtinaiden kuningas voi määrätä merirosvoruhtinaat taisteluun. Kukin merirosvoruhtinas äänestää itseään, mutta Jack äänestää tasapelin välttämiseksi yllättäen Elizabethia, joka määrää taistelun tapahtuvaksi.
Rihards Bukarts
Maajoukkueura
Bukarts on edustanut Latvian alle 18-vuotiaiden jääkiekkomaajoukkue maailmanmestaruuskilpailuissa 2012 ja 2013 sekä maan nuorten jääkiekkomaajoukkuetta nuorten maailmanmestaruuskilpailuissa 2013.
Luettelo Japanin kaupungeista
Entiset kaupungit
Luettelossa on kaupungit, jotka on syystä tai toisesta lakkautettu. Mukana ei ole kaupunkeja, jotka ovat ainoastaan muuttaneet nimensä. Luettelon lähteet:
Ilkka Mikkola
Paluu Kärppiin
Mikkola onnistui tekemään 3. helmikuuta 2007 Tapparaa vastaan kypärätempun, mikä on puolustajalta harvinainen teko. Hän voitti kauden 2006–2007 päätteeksi jo seitsemännen Suomenmestaruutensa, jolla Mikkola nousi kaikkien aikojen tilastossa Aarne Honkavaaran, Pentti Isotalon ja Reijo Mikkolaisen rinnalle. Kaudella 2007–2008 hänestä tuli Kärppien kapteeni. Mikkola huilasi syys-lokakuun vaihteessa muutaman viikon jalkapöydän hiusmurtuman takia. Hänen teholukemansa +11 oli koko SM-liigan pudotuspelien paras. Mikkola voitti kauden päätteeksi kahdeksannen Suomenmestaruutensa, mikä on kaikkien aikojen ennätys. Huhtikuussa 2008 hän teki kolmivuotisen jatkosopimuksen Kärppien kanssa.
Muuta
Mikkolalla on vaimo, Minna sekä lapset, Milla ja Maks. Maks Mikkola pelaa syksystä 2021 lukien, Kärppien A-junioreissa (U20/ASML), pelipaidan numerolla #33.
Star Fox: Assault
Assault palauttaa Star Fox -sarjan sen avaruusräiskintä-juurille. Ennen Assaultia ilmestyneessä Star Fox Adventuresissa keskityttiin lähinnä maan päällä seikkailemiseen, eikä lentelykohtauksia ollut kuin harvassa. Peli sijoittuu ajallisesti vuoden jälkeen Adventuresin tapahtumista, jolloin Star Fox -ryhmä on saanut uusia vihollisia: Aparoideja.
EMachines
eMachines oli yhdysvaltalaisen tietotekniikkayritys Acerin tietokone- ja näyttöbrändi. eMachinesin päämaja sijaitsi Irvinessä, Kaliforniassa.
Sky High
Juoni
Will tutustuu pian myös ensimmäiseen arkkiviholliseensa Warren Peaceen (Steven Strait), jonka rikollisen isän Komentaja toimitti aikoinaan elinikäiseen vankeuteen. Heidän välisessään kamppailussa koulun ruokalassa Will havaitsee sittenkin olevansa isänsä tavoin supervahva. Yllättäen Gwen vastaa Willin kiinnostukseen ja pyytää tätä homecoming-tanssiaisiin – Laylan suureksi pettymykseksi, sillä hän on ollut jo pitkään ihastunut Williin. Gwenin kiinnostus ei kuitenkaan kohdistu oikeasti Williin vaan perheen kodin salaiseen supersankaritukikohtaan, jossa Komentaja ja Suihkuvirta säilyttävät erilaisia muistoesineitä voittamiltaan vastustajilta. Sieltä Gwen varastaa erään tietyn aseen pahojen suunnitelmiensa toteuttamiseksi.
Tampereen Pallo-Veikot
TUL:n menestysseura
Tampereen Pallo-Veikkojen perustava kokous pidettiin 6. huhtikuuta 1930. Paikalle oli sapunut 28 aktiivipalloilijaa, jotka valitsivat keskuudestaan seuran ensimmäiseksi puheenjohtajaksi Olavi Vasaman. Pallo-Veikkojen perustajat olivat taustaltaan työväkeä ja seura päätti heti perustavassa kokouksessa liittyä Työväen Urheiluliittoon. Historiansa ensimmäisessä ottelussa TPV kaatoi paikalliskilpailija Tampereen Kisa-Toverit Pyynikin kentällä maalein 2-1. TPV:stä tuli nopeasti TUL:n sarjojen kestomenestyjä. Ensimmäinen liiton mestaruus tuli vuonna 1932, jolloin loppuottelussa kaatui Helsingin Kullervo. Vuonna 1946 seura juhli jo kuudetta TUL:n mestaruuttaan. Kyseisen vuoden Suomen mestaruus ratkaistiin SPL:n ja TUL:n mestareiden loppuottelussa. Vaasan IFK osoittautui kuitenkin liian vahvaksi paras kolmesta-järjestelmällä pelatussa ottelusarjassa. Vuosi 1946 oli seuralle menestyksekäs, sillä A-pojat voittivat SM-kultaa.
Paluu kasvattajaseuraksi
Kausilla 2000 ja 2001 TPV sijoittui Ykkösen keskikastiin. TPV Tampere ajautui kuitenkin taloudellisiin vaikeuksiin ja konkurssiin. TPV:n edustusjoukkue palasi emoseuran alle ja toimintaa jatkettiin kakkosjoukkueen sarjapaikalla Kakkosessa. Valmentajaksi tuli Mikko Purola ja joukkuetta nuorennettiin voimakkaasti. Hyvin harjoitellut joukkue pärjäsi kuitenkin erinomaisesti ja hankki paikan nousukarsintoihin, joissa Ykkösen Närpes Kraft oli parempi. Myös kahdella seuraavalla kaudella TPV pääsi nousukarsintoihin, ensin Purolan ja sitten valmentajaksi palanneen Kari Nikkilän johdolla. Purola palasi välivuodeltaan kaudeksi 2005 ja joukkue sijoittui itälohkossa toiseksi. Seuraavalle kaudella nousua tavoiteltiin tosissan, kun joukkuetta vahvistettiin mm. toppari Janne Sallilla ja hyökkääjä Jukka Suikilla. Tuloksena oli ylivoimainen sarjavoitto ja nousu Ykköseen. TPV pelasi neljä kautta Ykkösessä. Vuosina 2008-2009 valmentajana toimi mestarijoukkueen kapteeni Juha-Pekka Mäkinen. TPV teki myös farmiyhteistyötä Tampere Unitedin kanssa. Kaudelle 2010 kuluja karsittiin ja valmentajaksi tuli pitkän linjan juniorivalmentaja Mourad Seddiki. Tuloksena oli putoaminen tiukan taistelun jälkeen.
Lidija Knipovitš
thumb|upright|Lidija Knipovitš. Lidija Mihailovna Knipovitš (, 27. joulukuuta 1856 Tuusula – 9. helmikuuta 1920 Simferopol) oli venäläinen vallankumouksellinen.
Francis William Aston
Historia
Astonin työ isotooppien parissa myös johti hänet muotoilemaan kokonaislukusääntönsä, jonka mukaan kaikkien isotooppien massat ovat hyvin lähellä jotain kokonaislukua. Sääntöä käytettiin laajalti ydinenergian kehittämisessä.
Darren Dietz
Darren Dietz (s. 17. heinäkuuta 1993) on kanadalainen jääkiekkoilija, joka teki kaudeksi 2017–2018 sopimuksen KHL-seura Barys Nur-Sultanin kanssa. Dietz on pelannut aiemmin urallaan neljän kauden ajan AHL-sarjassa ja 13 ottelua Montreal Canadiensissa NHL:ssä. Canadiens oli varannut hänet viidennellä kierroksella vuoden 2011 varaustilaisuudessa.
Tajunnanvirta
Tajunnanvirta tarkoittaa psykologiassa henkilön kokemusten, aistihavaintojen, muistojen, mielleyhtymien jne. muodostamaa aikajatkumoa, joka on subjektiivinen ja etenee niin kauan kuin henkilö on tajuissaan.
Tajunnanvirtatekniikka kytkeytyy vahvasti 1900-luvun modernistiseen liikkeeseen, ja sitä käyttivät muun muassa James Joyce, Italo Svevo, Virginia Woolf ja William Faulkner. Tunnetuimpia tajunnanvirtatekniikalla tehtyjä kirjoja on Joycen Odysseus. Suomen kirjallisuudessa Teuvo Pakkala kokeili tajunnanvirtatekniikan esimerkiksi lapsiaiheisissa novelleissa ja Pieni elämäntarina -romaanissa (1903); tunnettu soveltaja on myös Christer Kihlman. Toisin kuin yleisesti ajatellaan, tajunnanvirtatekniikan luojat eivät pyrkineet kirjoittamaan nopeasti omaa tajunnavirtaansa kerrontaan vaan jäljittelemään henkilöiden ajatuskulkuja, minkä vuoksi kirjoitusprosessi oli usein erittäin hidasta.
Tilkkusjärvi
Maantietoa
Pieni järvi sijaitsee Jylhäjärven Vastajärveen johtavan laskuojan puolivälissä matalassa nokelmassa, joka on soistunutta metsikköä. Se on 130 metriä pitkä ja vain 30 metriä leveä. Järvi on rakentamaton, mutta tiloille johtava maantie ohittaa sen 50 metrin etäisyydeltä. Läheisen maatilan nimi on Tilkkunen.
Milton Keynes Dons FC
Useimmat Wimbledonin fanit eivät hyväksyneet paikkakunnanvaihdosta. Kun päätös siirtymisestä vuonna 2002 tehtiin, Wimbledon FC:n kannattajat perustivat AFC Wimbledonin, jota pidetään Wimbledon FC:n todellisena seuraajana.
Jeffrey Eugenides
thumb|Jeffrey Eugenides Jeffrey Eugenides (8. maaliskuuta 1960 Detroit, Yhdysvallat) on yhdysvaltalainen kirjailija. Hän valmistui Brown Universitysta vuonna 1983 ja on suorittanut myös tutkinnon luovasta kirjoittamisesta Stanford Universityssa. Eugenides on naimisissa taiteilija Karen Yamauchin kanssa ja asuu perheineen Berliinissä Saksassa. Hän ei esiinny mielellään julkisesti eikä kerro yksityiselämästään.
Kathy Liebert
Kathy Liebert on voittanut urallaan yhden WSOP-rannekkeen. Toukokuussa 2004 pelatun $1,500 Limit Hold'em Shootout -turnauksen ykköspalkinto oli 110 180 dollaria. Tämän lisäksi hän on kahdesti ollut toinen. WSOP:n pääturnauksessa Liebert on kahdesti ollut seitsemästoista (1998 ja 2000).
Intialainen harmoni
Historia
Intialainen muusikko Dwarkanath Ghose, jolla oli yritys Dwarkin & Sons Kalkutassa, esitteli vuonna 1875 ensimmäisen version intialaisesta harmonista. Hän sai sen koon pienennettyä puoleen eurooppalaisesta harmonista, koska siinä käytettiin palkeita käsin eikä poljettu jaloilla niin kuin erooppalaisessa harmonissa. Hän yksinkertaisti sen sisäistä koneistoa ja teki siitä paremmin intialaiseen musiikkiin sopivan lisäämällä siihen muun muassa bordunan. Muutosten myötä siitä tuli huomattavasti halvempi rakentaa ja korjata. Vuoteen 1915 mennessä Intia oli suurimpia harmoneiden valmistaja maailmassa.
Kamerapuhelin
thumb|150px|Esimerkki kamerapuhelimesta: [[Nokia N70 ja sen kahden megapikselin kamera.]] Kamerapuhelin on matkapuhelin, jossa on kamera. Siinä on yleensä muitakin tavallisessa matkapuhelimessa harvinaisempia toimintoja kuten WAP-selain, multimediaviestit, äänitys ja java-sovellukset. Nykyään melkein kaikissa uusissa yli 50 euron hintaisissa puhelimissa on kamera. Yleensä kamerapuhelimella voi tallentaa myös videota.
Historia
thumb|left|175px|[[Laturetki|Laturetkeläisiä Säkylänharjulla, kuvattu Nokia C1-01:lla, jossa on VGA-kamera.]] thumb|left|175px|Auringonlasku [[Pyhäjärvi (Säkylä)|Säkylän Pyhäjärvellä on kuvattu Nokian 6230i-kamerapuhelimella, jossa on 1,3 megapikselin kamera.]] thumb|left|175px|Tuolihissi [[Pyhätunturi (Pelkosenniemi)|Pelkosenniemen Pyhätunturilla keskipäivän auringossa joulukuussa, kuvattu Nokian N8-kamerapuhelimella, jonka kamera on 12 megapikselinen.]] thumb|175px|left|[[Golden Gate Bridge|Golden Gaten silta kuvattuna Nokia 808 PureView -puhelimella, 34 megapikseliä.]] Tiettävästi maailman ensimmäinen kamerapuhelin oli Samsungin SCH-V200, jossa oli 0,35 megapikselin kenno. Se tuli markkinoille Etelä-Koreassa kesäkuussa 2000. Marraskuussa 2000 tuli myyntiin Sharpin J-SH04, sen kenno on 0,11 megapikseliä. Kamerapuhelinta sai vain Japanista. Nokian 7650 tuli pienenä eränä kauppoihin kesäkuussa 2002, siinä oli 640*480 VGA kamera. Suomessa kameraliikkeissä suhtauduttiin uuteen tulokkaaseen rauhallisesti, kamerapuhelimen kuvaa pidettiin aivan liian heikkotasoisena. Tuolloin arveltiin, että jos kuva saadaan laadukkaammaksi, laitteesta saattaa tulla digitaalikameran kilpailija. Sony-Ericssonin kamerakännykkää odotettiin kauppohin saman vuoden syksyksi.
Riihimäen Pallonlyöjät
Seuran alkuvuodet Suomenmestaruuskilpailuissa
Riihimäen Palloseura pelasi RPL:n tilalla vuoden 1929 turnauksessa ja sama käytäntö toistui myös vuonna 1930, jolloin turnausmuotoisen Suomenmestaruuskilpailun oli jo korvannut, sarjamuotoisena pelattu Pesäpallon SM-sarja.
Suomensarjassa ja Ykkössarjassa
Vuonna 1971 RPL säilytti vielä paikkansa pääsarjatasolla yhden pisteen erolla, mutta vuonna 1972 RPL putosi takaisin Suomensarjaan, oltuaan viimeisellä sijalla mestaruussarjassa. Nopean mestaruussarja visiitin aikana RPL:ssä pelasi muun muassa 10-kertaa Itä-Länteen urallaan valittu Rauli Rapo, joka pelasi RPL:ssä vuoteen 1972 asti. Rapo oli ainoa 1960- ja 1970-luvuilla RPL:n miesten joukkueessa pelannut pelaaja, joka valittiin perinteiseen Itä-Länsi -otteluun RPL:n joukkueesta. Mestaruussarjasta putoaminen johti siihen, että esimerkiksi Rauli Rapo siirtyi pelaamaan Imatralle pääsarjatason joukkueeseen.
Vuosi 1978 meni hieman paremmin ja RPL:n lohkosijoitus oli viides. Vuoden 1979 Suomensarjassa RPL tippui kuitenkin takaisin seitsemänneksi. Vuosi 1980 jäi kuitenkin Riihimäkeläisten viimeiseksi Suomensarjassa sillä vuonna 1981 Mestaruussarjan ja Suomensarjan väliin perustettiin uusi Ykkössarja, johon RPL selvitti tiensä hyvän sarjasijoituksen turvin. RPL oli vuoden 1980 Suomensarjassa itälohkon neljäs.
RPL-Riihimäki ja toiminnan päätös
Konkurssin jälkeen RPL-Riihimäki otti velat hoitaakseen jatkaen pelejä Ykkösarjassa vuonna 1996. RPL-Riihimäki tuli runkosarjassa toiseksi mutta hävisi kuitenkin nousukarsinnassa Koskenkorvan Urheilijoille suoraan 2–0. RPL-Riihimäki jatkoi ykköspesistaivaltaan vuonna 1997 ja oli kauden päätteeksi sijalla 9. Viimeisen kautensa joukkue pelasi Suomensarjassa itälohkossa vuonna 1998 nimellä Riihimäen Pallonlyöjät.
RPL-Riihimäen toiminta päättyi vuonna 1999. Vastuu riihimäkeläisestä pesäpalloilusta siirtyi Riihi-Pesiksen vastuulle, joka pelasi aktiivisena seurana aina vuoteen 2015 saakka. Kaiken kaikkiaan RPL pelasi 29 kautta pesäpalloa pääsarjatasolla SM-sarjassa, Mestaruussarjassa ja Superpesiksessä.
RPL Naiset
1980-luvun alun menestys jäi kuitenkin lyhytaikaiseksi sillä RPL putosi Mestaruussarjasta vuoden 1983 päätteeksi, nousten kuitenkin takaisin seuraavalla kaudella. RPL kuitenkin putosi jälleen mestaruussarjasta vuonna 1985. Tuon jälkeen RPL ei enää pelannut naisten pääsarjatasolla. SM-sarjasta putoamisen jälkeen RPL:n naisten joukkue pelasi naisten Ykkössarjaa vuodesta 1986 vuoteen 1992, jonka jälkeen RPL Naiset pelasivat vielä Suomensarjassa vuodet 1993 ja 1994. RPL voitti vielä Naisten Suomensarjan vuonna 1994, jonka jälkeen joukkue ei enää osallistunut viralliseen sarjatoimintaan.
Trains
Pääasiallisesti lehti käsittelee rautatiealan tapahtumia Yhdysvalloissa ja Kanadassa sekä usein myös Meksikossa. Satunnaisesti lehdessä on laajoja artikkeleita rautatieliikenteestä ympäri maailman.
Francesco Totti
Seurajoukkueura
Totti on Roman kasvatti. Seuran edustusjoukkueessa hän debytoi vuonna 1993. Totti nousi Romassa todellisen seuraikonin asemaan. Hän on seuran historian eniten virallisia otteluita pelannut ja eniten maaleja tehnyt pelaaja. Totti johdatti Roman Italian-mestaruuteen vuonna 2001. Hän saavutti seurassa myös kaksi Italian cupin ja Italian supercupin voittoa. Totti voitti Serie A:n maalikuninkuuden vuonna 2007 tehtyään 26 maalia. Hänet palkittiin tuolloin myös Euroopan Kultaisella kengällä. Totti lopetti uransa kauden 2017 päätteeksi.
Ján Starší
Ján Starší (17. lokakuuta 1933 Sokolče, Tšekkoslovakia – 13. huhtikuuta 2019 ) oli slovakialainen jääkiekkoilija ja jääkiekkovalmentaja.
Niki Mäenpää
Den Bosch
Niki Mäenpää siirtyi heinäkuussa 2006 1+2 -vuotisella sopimuksella Hollannin kakkostasolla pelanneeseen FC Den Boschiin. Mäenpää pelasi varsinaisella läpimurtokaudellaan 2006–2007 yhteensä 27 sarjaottelua. Den Bosch oli sarjassa viides ja pääsi nousukarsintoihin, mutta joukkue ei noussut Hollannin liigaan.
AZ
Niki Mäenpää siirtyi syyskuussa 2011 loppukauden mittaisella sopimuksella Eredivisien AZ Alkmaariin. Mäenpää jäi joukkueessa kuitenkin kolmosmaalivahdin rooliin ja pelasi vain reservijoukkueen otteluita Esteban Alvaradon ja Erik Heijblokin muodostaessa AZ Alkmaarin maalivahtikaksikon. Mäenpää oli edustusjoukkueen penkillä kolmessa liigaottelussa, ja AZ sijoittui kaudella 2011–2012 sarjassa neljänneksi.
VVV-Venlo
Mäenpää jatkoi Venlon luottopelaajana myös kaudella 2014–2015, ja sarjaotteluita kertyi 35. Kauden toiseksi viimeinen ottelu oli Mäenpäälle sadas sarjaottelu Venlossa. Joukkue oli sarjassa seitsemäs, ja se pääsi nousukarsintoihin, mutta nousu Hollannin liigaan jäi saavuttamatta.
Brighton & Hove Albion
Niki Mäenpää siirtyi heinäkuussa 2015 1+1 -vuotisella sopimuksella Englannin kakkostasolla Championshipissä pelanneeseen Brighton & Hove Albioniin. Mäenpää jäi kakkosmaalivahdin rooliin ja joukkueen ykkösmaalivahti David Stockdale pelasi kaikki 46 sarjaottelua. Mäenpää pelasi kaudella 2015–2016 yhden FA Cupin pelin ja kaksi Liigacupin peliä. Brighton oli sarjassa kolmas ja joukkue pelasi nousukarsinnoissa, mutta ei noussut Englannin liigaan.
Kausi kaudelta
''Tilanne 12. elokuuta 2017.''
Dario Minieri
Vuoden 2007 WSOP:ssa Minieri saavutti kaksi rahasijaa. WSOP:n pääturnauksessa hän oli johdossa kolmannen päivän jälkeen, mutta putosi lopulta sijalla 96. Seuraavana vuonna Minieri oli kahdesti EPT:ssä kolmas: San Remossa hän ansaitsi sijoituksestaan 287 600 euroa ja Varsovassa 123 162 euroa. Minieri voitti ensimmäisen WSOP-rannekkeensa 2 500 dollarin no limit holdem -turnauksesta vuoden 2008 WSOP:ssa. Voitto 1 012 pelaajan joukossa toi 528 418 dollarin ykköspalkinnon.
Kesäkuussa 2009 Minierin pokeriuran turnausvoitot ylittivät 1,5 miljoonaa dollaria. Hän oli mukana High Stakes Poker -pokeriohjelman viidennellä tuotantokaudella.
Englannin krikettimaajoukkue
Yhden päivän maaottelut
Englanti ja Australia kohtasivat myös historian ensimmäisessä yhden päivän maaottelussa (eli pelimuodossa, jossa molemmilla joukkueilla on tavallisesti 50 syöttövuoroa, joissa jokaisessa kuusi syöttöä) tammikuussa 1971. Englanti on voittanut maiden kohtaamisista 62 ja hävinnyt 82. Kaikkiaan Englanti on pelannut yksipäiväisiä maaotteluja toukokuuhun 2020 mennessä 746. Niistä se on voittanut 375 ja hävinnyt 334. Tasajuoksuihin on päättynyt yhdeksän ja ilman ratkaisua 28 ottelua. Kahdestatoista suuresta krikettimaasta Englannin saldo on positiivinen Afganistania, Irlantia, Bangladeshia, Zimbabwea, Pakistania ja Länsi-Intian saaristoa vastaan. Kohtaamisissaan Sri Lankan kanssa se on sekä voittanut että hävinnyt 36 ottelua.
Twenty20-maaottelut
Englanti pelasi ensimmäisen Twenty20 -pelimuodon maaottelunsa, jossa kumpikin joukkue pelaa 20 syöttövuoroa (joissa jokaisessa on kuusi syöttöä), Australiaa vastaan 2005. Se on pelannut toukokuuhun 2020 mennessä kaikkiaan 117 maaottelua. Ratkaisuun päättyneistä otteluista se on voittanut 58 ja hävinnyt 53. Englannin maaottelusaldo on positiivinen Afganistania, Zimbabwea, Uutta-Seelantia, Pakistania ja Sri Lankaa vastaan.
Henkilökohtaisia tilastoja
Englannin pelaajista eniten juoksuja test matcheissa on lyönyt Alastair Cook, 12 472 ja yksipäiväisissä maaotteluissa Eoin Morgan, 6 624. James Anderson on "polttanut" Englannin pelaajista vastustajia eniten sekä test matcheissa, 584, että yhden päivän maaotteluissa, 269.
Tuotantopuolen taloustiede
Tuotantopuolen taloustiede eli tarjonnan taloustiede on taloustieteen koulukunta, joka lähtee keynesiläisen kysynnän kiihdyttämisen sijaan tarjonnan lisäämisestä talouskasvun perustana. Se syntyi 1970-luvulla monetaristien keynesiläisen taloustieteen arvostelusta ja painotti sijoittamista jo klassisen taloustieteenkin perustana. Klassisessa taloustieteessä sama ajatus on tiivistettynä Sayn laissa. Tarjonnan taloustieteen tekivät tunnetuksi erityisesti Robert Mundell, Arthur Laffer ja Jude Wanniski, joka antoi koulukunnalle nimen 1975.
Gyokuon-hōsō
Gyokuon-hōsō oli radiolähetys, jossa Japanin keisari Hirohito luki ääneen Keisarillisen asetuksen sodan päättämiseksi. Keisari julisti asetuksessa japanilaisille, että Japanin hallitus oli hyväksynyt Potsdamin julistuksen, joka vaati Japanin armeijalta ehdotonta antautumista toisen maailmansodan lopussa. Puhe lähetettiin 15. elokuuta vuonna 1945 keskipäivällä Japanin aikaa Okinawan taistelun, atomipommien pudottamisen ja Neuvostoliiton sodanjulistuksen jälkeen.
Entisöinti
Entisöinti liittyi myös toisen maailmansodan päättymisen 70-vuotispäivään. Alkuperäiset levyt ovat olleet osa keisarillisen perheen kokoelmiin ja sodan päättymisen juhlavuonna ne asetettiin näytille julkisesti.
Ronnie Van Zant
Ronald Wayne ”Ronnie” Van Zant (15. tammikuuta 1948 – 20. lokakuuta 1977) oli yhdysvaltalainen muusikko, joka muistetaan Lynyrd Skynyrd -yhtyeen laulajana. Hän oli yhtyeen perustaja ja johtaja kuolemaansa saakka. Van Zant kuoli lento-onnettomuudessa.
Ford Iosis
thumb|250px|Ford Iosis Ford Iosis on Fordin syksyllä 2005 Frankfurtin autonäyttelyssä esittelemä sedan-korinen konseptiauto. Auton erikoisuutena ovat hiilikuituiset lokinsiipiovet ja kamerat sivupeilien sijaan. Auton muodot antoivat vihjeitä seuraavan sukupolven Ford Mondeon ulkonäöstä.
Monetaristinen taloustiede
Monetarismi syrjäytti keynesiläisyyden 1960-luvun jälkeen
1960-luvulla keynesiläiset ja monetaristit kiistelivät inflaation syistä ja vaikutuksesta työllisyyteen (ks. Phillipsin käyrä), rahan kysynnän korkojoustosta ja siitä, "onko finanssipolitiikalla toivottua vaikutusta kokonaiskysyntään". Kiista "ratkesi empiiristen tosiasioiden avulla - - monetaristien voittoon. - - keynesiläisten usko finanssipolitiikan ylivertaiseen kykyyn hoitaa työttömyysongelma on kuollut - - Optimistikaan ei enää luota keynesiläiseen ajatukseen kysynnän aktiivisesta hienosäädöstä", kertoo Helsingin yliopiston kansantaloustieteen professori Vesa Kanniainen. .
Abra (Filippiinit)
Alueella puhutut pääkielet ovat iloko ja itneg. Ilokoa puhuu äidinkielenään noin 73 % provinssin asukkaista. Tagalogia puhuu 0,16 % asukkaista.
Bodiamin linna
Arkkitehtuuri
Linnan kaikissa neljässä kulmassa on pyöreä kolmikerroksinen torni, minkä lisäksi keskellä eteläistä, itäistä ja läntistä sivuja ovat neliskulmaiset tornit. Etelätornissa on ollut portti, joka on yhdistetty nostosillalla vallihaudan etelärantaan.
Tymidiini
Valmistus ja käyttö
Aikaisemmin tymidiiniä valmistettiin lohen tai sillin spermasta saadusta DNA-hydrolysaatista, mutta ongelmana on lähtöaineen vaihteleva saatavuus, vaikea puhdistusprosessi ja jätettä syntyy runsaasti. Yhdisteen tuottamiseksi on kehitetty sekä kemiallisia, että mikrobiologisia menetelmiä, mutta ongelmana on melko heikko saanto ja kemiallinen prosessi on monimutkainen ja kallis. Tämän takia on pyritty kehittämään tehokkaampia mikrobiologisia menetelmiä tymidiinin valmistamiseksi suuressa mittakaavassa.
Savukaasuimuri
Savukaasuimuria käytetään savuhormin vedon parantamiseen. Savuhormin huono veto voi vanhoissa tulisijoissa johtua rakenteellisesta virheestä. Uusissa taloissa huono veto johtuu yleensä alipaineisesta ilmanvaihdosta tai korvausilman puutteesta.
XXL (urheilukauppaketju)
XXL on norjalainen, vuonna 2000 perustettu urheilukauppaketju. Ketjulla on Norjassa 31, Ruotsissa 25, Suomessa 15 ja Itävallassa yksi tavaratalo. Se on Pohjoismaiden suurin urheilukauppaketju. Vuonna 2016 konsernin yhteenlaskettu liikevaihto oli noin 835 miljoonaa euroa.
Trapit
Trapit ovat kaikkiruokaisia ja pesivät maassa. Ne kävelevät tanakasti vahvoilla jaloillaan. Monilla lajeilla on näyttävät soidinmenot.
Thomas de Hartmann
Viimeiset vuodet
Hartmann kuoli vuonna 1956 New Yorkissa. Ennen kuolemaansa hän valmisteli Amerikan debyyttikonserttiaan, joka oli sovittu järjestettäväksi 16. huhtikuuta 1956 New Yorkin Town Hall'issa. Hartmann kuitenkin kuoli yllättäen sydänkohtaukseen 28. päivänä maaliskuuta 1956. Hänen oppilaansa jatkoivat valmisteluja eteenpäin ja näin tilaisuudesta muodostuikin kunnianosoitus säveltäjän muistolle. Hänen leskensä Olga de Hartmann keräsi monia Gurdjieffin varhaisia luentoja kirjaan Views from the Real World. Olga kuoli Santa Fe'ssä, Uudessa Meksikossa vuonna 1979.
Kazaa Lite
Kazaa Lite on KaZaAn lähdekoodiin perustuva P2P-ohjelma, joka on tarkoitettu tiedostojen lataukseen ja jakamiseen internetissä. Kazaa Lite on laiton ohjelma, sillä KaZaAn lähdekoodi ei ole vapaaseen käyttöön sallittu. Kazaa Lite muistuttaa KaZaAta, mutta sen tekijät väittävät poistaneensa siitä piilotetut vakoilu- ja mainosohjelmat. Tästä ei ole tarkkaa näyttöä.
Petteri Sihvonen
Toimittajana
Jääkiekkokaudella 2008–2009 Sihvonen veti Urheilukanavalla jääkiekon keskusteluohjelmaa SIHVONEN – kaksi sormea pelikirjalla. Sihvonen on toiminut jääkiekkotoimittajana Hämeen Sanomissa, jossa hän on yhdessä Samuel Savolaisen kanssa tehnyt Kiekkokiuas-podcastia. Lisäksi Sihvonen on kirjoittanut blogia ahvenanmaalaisen Pafin verkkosivuilla.
Kaikki loppuu
Taustaa
Kaikki loppuu nousi parhaimmillaan Suomen virallisen albumilistan yhdeksännelle sijalle ja vietti listalla yhteensä kolme viikkoa. Albumin ensimmäinen näytekappale "Jos te vaan seisotte vieres" julkaistiin 7. huhtikuuta 2011 osana koulukiusausta vastustavaa Ryhdy vastarintaan -kampanjaa. Albumin ensimmäisen singlen "Pleiboi" on tuottanut DJ RZY, ja siitä julkaistiin musiikkivideo maaliskuussa 2012. "Pleiboi" sijoittui 15. sijalle Suomen virallisella singlelistalla. Myös albumin kappaleesta "Paratiisi" on kuvattu musiikkivideo, joka julkaistiin toukokuussa 2012. Timo Pieni Huijaus on kertonut albumin olevan henkilökohtaisempi kuin hänen aikaisempi Emävale -albuminsa. Albumi kertoo enemmän tämän päivän asioista, joihin hän haluaa vaikuttaa. Timo Pieni Huijaus kertoi myös, että albumin kappaleet ovat syntyneet hänen omista ja hänen ystäviensä kokemuksista.
Taimyrin dolgaanien ja nenetsien piiri
Talous
Teollisuudenaloista tärkeimmät ovat kalanjalostus ja kaivosteollisuus. Perinteisiä elinkeinoja ovat poronhoito, turkismetsästys ja kalastus. Lisäksi harjoitetaan maidon ja lihan tuotantoa sekä turkistarhausta. Hantaikajoen suussa on vesivoimalaitos.
Roger Milla
Ura
Milla aloitti uransa 13-vuotiaana Doualan joukkueessa. Vuonna 1976 hän voitti liigamestaruuden Tonnerre Yaoundéssa. Vuonna 1977 hän siirtyi Ranskaan Valenciennesin joukkueeseen, mutta ei päässyt seurassa vietetyn kahden vuoden aikana edustusjoukkueeseen. Vuonna 1979 hän siirtyi AS Monacoon, mutta istui sielläkin pääosan ajasta penkillä ja kärsi loukkaantumisista. Vuonna 1980 hän voitti joukkueessa Ranskan cupin. Hän oli myös Bastian riveissä, mutta ei sielläkään onnistunut tekemään läpimurtoa, vaikka voittikin toisen kerran peräkkäin Ranskan Cup -mestaruuden. Vuonna 1984 hän siirtyi kakkosdivisioonan Saint-Étienneen, missä pelit sujuivat paremmin. Vuonna 1986 hän siirtyi Montpellier’hen ja sen jälkeen vielä Réunionille, missä voitti paikallisen mestaruuden JS Saint-Pierroisen riveissä. Ranskasta Milla palasi 1990 takaisin Kameruniin Tonnerre Yaoundéen. Hän päätti pelaajauransa pelaamalla Indonesian liigassa 1994–1996.
The Rev
The Rev (oik. nimeltään James ”Jimmy” Owen Sullivan, 9. helmikuuta 1981 Huntington Beach, Kalifornia, Yhdysvallat – 28. joulukuuta 2009) oli Avenged Sevenfold -yhtyeen rumpali ja taustalaulaja. The Rev on lyhenne sanoista The Reverend Tholomew Plague.
Muuta
Avenged Sevenfoldin keikalla voi kuulla The Revin laulun nauhalta.
Revin rumpusettiä säilytetään Hard Rock Hotel Las Vegasissa.
Mika Kohonen
Ennätyksiä ja siirto Ruotsiin
Edustaessaan Happeeta hän saavutti yhden pronssin (1999) ja yhden hopean (2005). Ruotsissakin ensimmäisen mestaruuden metsästys vei oman aikansa, mutta sieltä hänellä on myös täysosuma usean ratkaisupelitappion lisäksi. Vuoden 2008 MM-kisoissa Kohonen voitti kultaa Suomen joukkueessa. Vuoden 2010 kotikisoissa hän voitti kultaa tehden finaaliottelussa kaksi maalia Ruotsin verkkoon. Hänet valittiin myös tähdistökentälliseen.
Ennätykset
Ruotsin Superliiga:
Počitelj
Počitelj on turkkilaisesta arkkitehtuuristaan tunnettu historiallinen kaupunki Hertsegovinan maakunnassa Bosnia ja Hertsegovinassa. Nykyisin kaupunki on kylä Čapljinan kunnassa. Kylässä oli vuoden 2013 väestönlaskennassa 799 asukasta, joista noin 59 prosenttia oli bosniakkeja, 40 prosenttia kroaatteja ja loput muita.
Sounding the Seventh Trumpet
M. Shadows karjuu enemmän kuin laulaa melodisesti levyllä. Albumin tekstilipukkeessa mainitaan, että Synyster Gates soittaa kitaraa, vaikka hän soittaa ainoastaan "To End the Rapture" -kappaleessa.
Keynesiläinen taloustiede
Keynesiläisyyden vaikutus tänään ja kritiikki teoriaa kohtaan
Keynesiläisiä teemoja on edelleen merkittävästi mukana makrotaloudellisessa tutkimuksessa. Nykyään merkittävässä asemassa olevat uuskeynesiläiset pyrkivät rakentamaan malleilleen mikrotaloudelliset perusteet, mutta painottavat analyysissaan keynesiläisittäin esimerkiksi hinta- ja palkkajäykkyyttä. Pienempi ryhmä ovat jälkikeynesiläiset, jotka taas kritisoivat keynesiläisyyttä ja uusklassista taloustiedettä Keynesin ajattelun keskeisten piirteiden laiminlyömisestä.
Nykyisin on ilmestynyt useista eri maista merkittäviä taloustieteellisiä teoksia, joissa kritisoidaan nykyistä ”makrotaloustieteen mikrotaloustiedeperusteita”. Kritiikkiin kuuluu edustavan kuluttajan kritiikki, täydellisesti informoitujen agenttien kritiikki ja ”perfect-rationality”-näkemyksen kritiikki. Useissa tieteellisissä tutkimuksissa on todennettu muun muassa altruismin olevan osa psykologiaa. Myös Milton Friedman oli keynesiläinen taloustieteilijä ennen kuin tuli kehittäneeksi monetarismin teoriaa.
Koivut
Erikoismuodot
Rungon muodon mukaan:
Neurotaloustiede
Neurotaloustiede on kohtalaisen uusi tutkimusala. Neurotaloustieteilijät tutkivat erityisen innokkaasti miksi ihmiset toimivat joissain tilanteissa vastoin taloustieteen klassisia perusoletuksia, joista tärkein on se, että kuluttajat maksimoivat järkiperäisesti taloudellisen hyötynsä. Neurotaloustiedettä käytetään hyväksi mm. markkinoinnin tehostamisessa.
Taideyliopiston Teatterikorkeakoulu
Teatterikorkeakoulun dekaanina toimii Maarit Ruikka ja varadekaaneina professori Leena Rouhiainen ja Ville Sandqvist.
Tilat
Teatterikorkeakoulun nykyiset tilat sijaitsevat Helsingin Sörnäisissä kahdessa rakennuksessa: TeaK-Kookoksessa (Haapaniemenkatu 6) ja Teak-Vässissä (Lintulahdenkatu 3). TeaK-Kookoksessa toimii korkeakoulun kaikki toiminta valo- ja äänisuunnittelua lukuun ottamatta; valo- ja äänisuunnittelu toimii TeaK-Vässissä. TeaK-Kookoksen tilat otettiin käyttöön vuonna 2000 ja TeaK-Vässin vuonna 2007. Päärakennus on ollut ennen Kookoksen saippua- ja margariinitehdas sekä Koneen hissitehdas. Tiloissa on suuri teatterisali ja useampia studioita julkisia esityksiä varten ja laaja esittävään taiteeseen erikoistunut kirjasto. TeaK-Vässi on entisessä Elannon varastokiinteistössä.
Kalenterivuosi
Länsimaissa käytössä olevan gregoriaanisen kalenterin mukainen kalenterivuosi on 12 kuukautta sisältävä ajanjakso, jossa on 365 tai 366 päivää (karkausvuosi). Kalenterivuosi alkaa 1. tammikuuta ja päättyy 31. joulukuuta. Tällöin keskimääräisen gregoriaanisen kalenterivuoden pituus on 365,2425 vuorokautta, mikä poikkeaa noin puoli minuuttia trooppisesta eli aurinkovuodesta (365,2422 d).
International Press Telecommunications Council
International Press Telecommunications Council (IPTC) on 1965 perustettu kansainvälinen järjestö, jonka tehtävänä on parantaa uutistoimistojen välisen tiedonvaihdon teknisiä edellytyksiä. Sillä on 64 jäsenjärjestöä. Perustajajäseninä olivat Alliance Européenne des Agences de Presse, ANPA (nykyään Newspaper Association of America eli NAA), FIEJ (nykyään WAN) sekä Associated Pressin, Canadian Pressin sekä United Press Internationalin muodostama yhteistyökomitea North American News Agencies. Muita IPTC:n jäseniä ovat muun muassa BBC News ja Deutsche Presse-Agentur. Suomalaisia jäseniä ovat Frameright ja Profium. Järjestön pääpaikka sijaitsee Windsorissa, Englannissa.
Rayman 3: Hoodlum Havoc
Hahmot
Globox: Raymanin erottamaton ystävä, joka on usein pelokas ja arka. Hänen rakkautensa luumumehuun on käsittämätön ja hän humaltuu usein sitä juodessaan. Hänen ainoa virheensä oli nielaista Hoodlumien johtaja André, joka piinaa häntä vatsasta käsin.
Douglas Blubaugh
Blubaugh kuoli moottoripyöräonnettomuudessa 16. toukokuuta 2011, 76-vuotiaana.
Piipunhattu
Piipunhatun lisävarusteet
Piipunhattu voidaan varustaa nuohousta helpottavilla saranoilla, lintu-/kipinäverkolla ja/tai öljyhormin läpivientiputkella. Nuohousalan Keskusliitto suosittelee öljyhormille läpivientiputkea piipunhatun kannen läpi, jotta öljyn palamisesta muodostuvat syövyttävät savukaasut eivät tiivisty sadesuojan kannen alapinnalle.
Kreikkalainen teatteri (arkkitehtuuri)
Arkkitehtuuri
Kreikkalaiset teatterit olivat kattamattomia ulkoilmateattereita, jotka oli useimmiten rakennettu luonnonrinteeseen. Ne sijaitsivat usein kaupungin akropoliin rinteessä tai muulla kukkulalla. Rakennusten hallitsevin osa, varsinkin arkeologisissa jäänteissä, on puoliympyränmuotoinen tai oikeammin hieman pidempi, hevosenkengänmuotoinen porrastettu katsomo, joka kiertyy pyöreän orkhestran ympärille. Skene-rakennukset ovat säilyneet yleensä huonommin.
Orkhestra
Orkhestran keskipiste oli joskus merkitty joko kuopalla tai kivellä. Se merkitsi samalla uhripaikkaa. Sana thymele esiintyy usein teattereiden yhteydessä, mutta sen tarkka merkitys näin käytettynä on epäselvä. Yleensä se tulkitaan Dionysoksen alttariksi. Toisen näkemyksen mukaan sana siirtyi merkitsemään alttarin lisäksi orkhestralla ollutta koroketta, jolla oli sekä alttari että tilaa kuorolle. Orkhestraa ympäröi usein kaivanto, jonka tarkoitus oli johdattaa sadevesi pois. Se oli katettu kiveyksellä katsomoon johtaneiden portaiden kohdalta.
Chris Coleman
Ura valmentajana
Kesällä 2007 Coleman siirtyi Segunda Divisióniin pudonneen Real Sociedadin päävalmentajaksi. Pesti Baskimaalla jäi kuitenkin lyhyeksi Colemanin erottua tehtävistään tammikuussa 2008 ajauduttuaan erimielisyyksiin seurajohdon kanssa. Helmikuussa hän palasi takaisin Britteinsaarille ja siirtyi Coventry Cityn päävalmentajaksi. Tulokset Coventryssä eivät kuitenkaan olleet erityisen hyviä ja seura kamppailu Englannin Mestaruussarjassa häntäpään sijoituksista. Lopulta toukokuussa 2010 Coleman sai potkut tehtävistään.
Marraskuussa 2017 Coleman jätti Walesin päävalmentajan tehtävät pelaajien ja kannattajien vastusteluista huolimatta, ja siirtyi Englannin Mestaruussarjan putoamiskamppailuun juuttuneen Sunderlandin päävalmentajaksi. Colemanin johdolla Sunderland lähti taistelemaan sarjapaikastaan ja hävisikin vain viisi ensimmäisestä 10 ottelustaan walesilaisen alaisuudessa. Seuraavista 10 ottelusta ei tullut ainoatakaan voittoa ja lopulta Colemanin pelastusyritys päättyi Sunderlandin putoamiseen sarjasta. Sunderland erotti Colemanin toiseksi viimeisen kierroksen jälkeen.
Solomon R. Guggenheim
thumb|Solomon R. Guggenheim -museo [[New Yorkissa. Rakennus valmistui vuonna 1959, kymmenen vuotta Solomon R. Guggenheimin kuoleman jälkeen.]] Solomon Robert Guggenheim (2. helmikuuta 1861 Philadelphia, Pennsylvania – 3. marraskuuta 1949 Long Island, New York) oli yhdysvaltalainen liikemies sekä taiteenkeräilijä ja Solomon R. Guggenheimin säätiön perustaja.
Hautajärvi (kylä)
Kylästä erkanevan Niitselyksentien varrella sijaitsee kymmenkunta asuintaloa ja entinen raja-asema.
Christiaan Eijkman
Christiaan Eijkman (11. elokuuta 1858 Nijkerk, Alankomaat – 5. marraskuuta 1930 Utrecht, Alankomaat) oli alankomaalainen lääkäri ja fysiologian professori. Hän osoitti että beriberi johtuu puutteellisesta ruokavaliosta, mikä johti vitamiinien löytämiseen. Hän sai vuoden 1929 Nobelin fysiologian ja lääketieteen palkinnon yhdessä Frederick Hopkinsin kanssa.
Korvameduusa
Korvameduusat ja ihminen
Korvameduusat voivat haitata kalankasvatusta. Kesällä 2010 korvameduusalautta tappoi kaupallisen lohikasvattamon kaloja Irlannin länsirannikolla. Korvameduusojen poltinsiimat vahingoittavat lohen kiduksia ja saavat aikaan kidusvaurioita vielä suoran kosketuksen loppumisen jälkeenkin. Toisaalta tutkimuksissa on Aurelia-meduusoita myös käytetty kalankasvatuksessa Stephanolepis cirrhifer -viilakalojen ravintona.
Keilatetrat
Lajit ja anatomia
Keilatetrojen heimoon kuuluu 5 sukua ja noin 28 lajia. Ruumiinmuodoltaan ne ovat sukkulamaisia ja virtaviivaisia ja kasvavat 7–30 cm:n mittaisiksi. Tyypillisiä piirteitä ovat hampaiden puuttuminen alaleuasta tai kokonaan aikuisilla heimon kaloilla, rasvaevä, keskiruumiin tumma täplä ja pyrstön alaosan juova.
Jordan EJ11
Monacon GP:hen talli ilmoitti lähtevänsä kokonaan ilman luistonestoa. Syynä tähän oli epäonnistuneet kilpailuiden startit. Itävallan GP:ssä tallin molemmat kuljettajat jäivätkin lähtöruudukkoon. Kauteen mahtui dramatiikkaa, kun neljä päivää ennen Saksan GP:tä talli kertoi antaneensa potkut Frentzenille. Potkujen syyt olivat kauan epäselvät, kunnes tallipäällikkö Eddie Jordan kertoi itse niistä näin: "- Tuolloin en voinut päästää Frentzeniä uusimaan sopimustaan, koska ainoa tapa pitää Hondan moottorit oli antaa Satōlle paikka tallissa. Rakastin Frentzeniä – hän voitti enemmän kilpailuja Jordanille kuin kukaan muu, mutta minun oli varmistettava moottoritilanne. Kukaan lukuun ottamatta paria Jordanin työntekijää ei aavistanut, miksi minun täytyi tehdä se. Vihasin sitä tilannetta – olisin halunnut pitää Frentzenin, mutta en voinut." Ricardo Zonta korvasi Frentzenin Saksan GP:ssa.
Olkinukke
Muodot
Olkinukesta on kyse myös silloin, kun puolustaudutaan asian vierestä. Kun esimerkiksi eräältä televisiotoimittajalta kysyttiin, ovatko televisiouutiset liian viihteellisiä kuten jotkut väittävät, toimittaja puolustautui kutsumalla televisiotoimittajia aivan yhtä ahkeriksi kuin lehtitoimittajatkin ovat. Näin hän vaihtoi kritiikin kohdistumaan televisiotoimittajien ahkeruuteen, ja torjui sitten tämän itse luomansa olkinuken.
Ranska olympialaisissa
Ranska on olympialaisten kaikkien aikojen mitalitilastossa kuudennella sijalla. Kesäolympialaisten osalta sijoitus on neljäs.
Angkor Wat
Temppeli
Angkor Wat on ainutlaatuinen yhdistelmä temppelivuorityyliä, joka oli standardi valtakunnan valtiontemppeleiden suunnittelussa, myöhempää samankeskisiä pylväskäytäviä käyttävää arkkitehtuuria ja vaikutteita Orissasta ja Tamil Nadun Chola-dynastialta Intiasta. Temppeli on rakennettu esittämään Meru-vuorta, jumalten kotia: keskellä oleva viiden tornin ryhmä symboloi Merun viittä huippua, ja muurit ja vallihauta symboloivat ympäröiviä vuorijonoja ja merta. Temppelin ylemmille alueille pääsivät asteittain harvemmat, ja maallikoiden piti tyytyä pääsyyn alimmalle tasolle.
Sibilla Aleramo
thumb|right|Sibilla Aleramo Sibilla Aleramo (14. elokuuta 1876 – 13. tammikuuta 1960) oli italialainen kirjailija ja feministi. Hänet tunnetaan parhaiten omaelämäkerrallisista kuvauksistaan naisen elämästä 1800-luvun lopun Italiassa.
Angkor Wat
Keskusrakennus
Ristikäytävä, joka tunnetaan modernilla nimellä Preah Poan ("Tuhansien buddhien halli"), yhdistää uloimman pylväskäytävän toiseen sisäpihaan. Pyhiinvaeltajat jättivät buddhan kuvia ristikäytävään vuosisatojen varrella, vaikka suurin osa niistä onkin poistettu. Alueella on useita pyhiinvaeltajien hyviin tekoihin liittyviä kirjoituksia, suurin osa khmeriksi mutta osa myös burmaksi ja japaniksi. Käytävän rajaamat neljä pientä sisäpihaa saattoivat olla alun perin vedellä täytetyt. Ristikäytävän pohjois- ja eteläpuolilla on niin sanotut "kirjastot".
Luettelo Kambodžan kaupungeista
Tämä on luettelo Kambodžassa sijaitsevista kaupungeista.
Ira Levin
Elämä
Levinin tunnetuin näytelmä on Deathtrap (suomennoksena Murhaleikki tai Murhaloukku), joka on ollut pisimpään Broadwaylla esitetty trillerikomedia. Näytelmä toi hänelle toisen Edgar-palkinnon. Vuonna 1992 näytelmästä tehtiin elokuvaversio, jossa pääosia näyttelevät Christopher Reeve ja Michael Caine.
Monterey Jack
Käyttö
Miedon aromin ja hyvän sulamislaadun vuoksi Monterey Jack -juustoa käytetään burritoissa, pizzoissa ja grillatuissa juustovoileivissä. Se soveltuu migreenistä kärsiville, koska mahdollista päänsärkyä aiheuttavan tyramiinin määrä on pieni.
Ampumahiihdon euroopancup 2005–2006
Ampumahiihdon euroopancup 2005–2006 alkoi 3. joulukuuta Itävallan Obertilliachsta ja päättyi 18. maaliskuuta Sveitsin Gurnigeliin.
Kilpailukalenteri
Ohjelmaan kuului seitsemän kilpailuviikonloppua. Ohjelmassa oli pikakilpailuja, takaa-ajoja, normaalimatkoja sekä yksi yhteislähtö ja viesti. Myös juniorit kilpailivat samoilla matkoilla omassa sarjassaan.
Itälä
Itälä voi tarkoittaa seuraavia:
Kronobergin lääni
Vaakuna
Vaakuna vahvistettiin vuonna 1944 ja se perustuu Smålandin maakuntavaakunaan. Lääninhallitus oli jo pitkään aikaisemmin käyttänyt vaakunaa.
Elinkeinoelämä
Läänin kautta kulkee paljon transitoliikennettä, sillä sitä halkovat E4-tie, valtatie 23 ja valtatie 25. Lisäksi läänin poikki kulkevat Södra stambanan ja Kust till Kust -rautatie, jotka kohtaavat Alvestassa.
Sovitus (teologia)
Sovitus Uudessa testamentissa
Uudessa testamentissa sovitus tapahtuu Jeesuksen kuoleman kautta, joka tulkitaan Vanhan testamentin uhrikultin symboloiman todellisuuden täyttymyksenä. Erityisesti Heprealaiskirje pyrkii osoittamaan, että Jeesus on suorittanut kertakaikkisen syntiuhrin, josta syystä vanhatestamentillista uhrikulttia ei enää tarvita. Synoptiset evankeliumit kuvaavat Jeesusta Herran kärsivänä palvelijana, jonka tehtävä oli alun alkaen kärsiä ja kuolla ihmisten syntien tähden. Johannes kuvaa Jeesusta karitsana ja pääsiäislampaana.
Jeesuksen sovitusuhrin kertakaikkisen vaikutuksen edellytys on Uuden testamentin mukaan hänen synnittömyytensä ja jumalallinen luontonsa. Kristus on "viimeinen Aadam", uuden ihmissuvun kantaisä. Yksilön kohdalla sovitus toteutuu, kun häntä sovituksen viran kautta kehotetaan ottamaan vastaan syntien anteeksianto.
Kronobergin lääni
Väestönkehitys
Vuoden 2011 lopussa 17,6 prosenttia läänin väestöstä oli ulkomaalaistaustaisia, joista 14,3 prosenttia oli syntynyt ulkomailla.
Richard Bishop
Lokakuussa 1981 Bishop tapasi Englannin-kiertueella olleen nuoren suomalaisyhtyeen Hanoi Rocksin. Yhtyeen suomalainen manageri Seppo Vesterinen otti Bishopin työkumppanikseen ja he alkoivat manageroida yhtyettä yhdessä. Kesällä 1982 Bishop matkusteli Yhdysvalloissa ja perusti Arizonan Phoenixissä veljensä Alanin (basso ja laulu) ja Charles Goghenin (rummut) kanssa kokeilevaa rockia soittavan Sun City Girls -yhtyeen. Vuonna 1983 Seppo Vesterinen Ja Richard Bishop perustivat oman levymerkkinsä Lick Records, jonka ensimmäinen julkaisu oli single Malibu Beach / Rebel On The Run. Yhtyeen Britanniaan suuntautuneet julkaisut julkaistiin tästä lähtien Lick-levymerkillä, samoin siltä julkaistiin Britanniassa ennen julkaisemattomat Hanoi Rocksin kolme ensimmäistä albumia Bangkok Shocks, Saigon Shakes, Hanoi Rocks, Oriental Beat ja Self Destruction Blues 12. elokuuta 1983. Back to Mystery City julkaistiin samoin Lick-levymerkiltä toukokuussa 1983. Yhtyeen tehtyä levytyssopimuksen CBS:n kanssa Vesterisen ja Bishopin Lick-levymerkin merkitys väheni, kun Two Steps from the Move julkaistiin CBS:ltä Bob Ezrinin johdolla. Viimeinen Hanoi Rocks -julkaisu Lick-levymerkiltä oli elokuussa 1985 julkaistu puolivirallinen Rock & Roll Divorce. Tämän jälkeen Hanoi Rocksin viimeinen kokoonpano Andy McCoy, Nasty Suicide, Timo Kaltio, Terry Chimes perusti Cherry Bombzin, jonka asioita Bishop alkoi hoitaa. Samoin Cherry Bombz -julkaisut julkaistiin Lick-levymerkiltä. Bishop uskoi Cherry Bombzin menestykseen ja sijoitti siihen osan Hanoi Rocksin laulajan Michael Monroen rahaosuudesta, joka oli syntynyt Hanoi Rocksin vanhan katalogin myymisestä. Ylioptimismi ei kuitenkaan tuottanut rahoja takaisin ja Monroe katkeroitui Bishopille pitkäksi ajaksi. Monroe syytti Bishopia ahneudestakin, mutta muut yhtyeen jäsenet olivat tyytyväisiä manageriinsa.
Jevhen Rudakov
Rudakov saavutti Neuvostoliiton joukkueessa olympiapronssia Münchenissä 1972 ja EM-hopeaa Belgiassa samana vuonna. Seuratasolla hän edusti vuosina 1963–1977 FK Dynamo Kiovaa, jonka maalivahtina hän voitti kaudella 1974–1975 Cup-voittajien cupin.
Robert Smith (poliitikko)
Smith toimi Yhdysvaltain ulkoministerinä 1809–1811 James Madisonin ollessa presidenttinä. Sitä ennen hän oli toiminut laivastoministerinä (1801-09 ) ja oikeusministerinä.
Säynätsalon kirkko
Säynätsalon kirkko on Jyväskylässä Säynätsalon kaupunginosassa oleva päätytornillinen pitkäkirkko, jonka suunnittelijoina olivat arkkitehdit Armas Lindgren ja Bertel Liljeqvist. Säynätsalon tehtaiden johtaja, kauppaneuvos Hanna Parviainen rahoitti kirkon rakentamisen. Kirkko on valmistunut vuonna 1927. Vaaleaksi rapatun tiilikirkon päätytorni on barokkityylinen. Kulmikas kuoriosa on kirkkosalia kapeampi ja matalampi. Kirkkosaliin liittyvä seurakuntasali erottuu matalana siipirakennuksena. Kirkon kellotornissa on kolme kelloa. Kirkko vihittiin 6. tammikuuta 1927 ja siinä on 350 istumapaikkaa.
Kirkossa on sopusuhtaisesti yhdistelty useita kertaustyylejä. Kirkkosalin kasettikatto on tehty Säynätsalon tehtaalla valmistetusta vanerista. Kokonaisuuteen sulautuva arkkitehti Aulis Blomstedtin suunnittelema sankarihauta-alue vihittiin 1948. Alueelle on pystytetty Wäinö Aaltosen veistämä pronssinen sankaripatsas Mies mieheltä. Sankarihautojen hautamerkit ovat Päijänteen rantakiviä.
Sami Trabelsi
Valmennusura
Afrikan kisojen jälkeen Trabelsi nimitettiin Tunisian A' maajoukkueen päävalmentajaksi, jossa hänellä on käytössään vain Tunisian pääsarjassa pelaavia pelaajia. Samaan aikaan hän toimi väliaikaisena valmentajana Tunisian maajoukkueessa ja valmensi maata yhdessä harjoitusottelussa Ranskaa vastaan. 30. toukokuuta 2010 pelattu ottelu päättyi 1–1. Sittemmin Kesäkuusta 2010 lähtien hän toimii Tunisian A' maajoukkueen lisäksi toistamiseen Tunisian maajoukkueen apuvalmentajana. Helmikuussa 2011 Trabelsi johdatti Tunisian CHAN-turnauksen mestariksi. Turnauksessa pelasivat vain kotimaan sarjoissa pelaavat pelaajat.
Castniidae
Castniidae on vajaa 200 lajia käsittävä perhosten heimo. Lajien levinneisyys painottuu vahvasti trooppiseen Amerikkaan, mutta niitä tavataan myös Australiassa ja muutamaa lajia Kaakkois-Aasiassa. Lounais-Eurooppaan on vieraslajina levinnyt eteläamerikkalainen Paysandisia archon.
Palvelunestohyökkäys
Hyökkäyksiä
Yleisradion, Suomi24:n ja Eniron verkkosivustot joutuivat 14.–15. toukokuuta 2007 Suomen siihen asti laajimman palvelunestohyökkäyksen kohteeksi. Hyökkäyksen takana oli F-Securen Mikko Hyppösen mukaan todennäköisesti Team Elite -niminen ryhmä, jossa on jäseniä useista eri maista. Harrastajista koostuva ryhmä ei tavoittele taloudellista hyötyä, vaan ainoastaan häiriköi. Hyökätyt sivut valittiin mahdollisesti sen perusteella, että ne ovat korkealla Suomen suosituimpien sivujen listassa, ja Suomen joutumiseen hyökkäyksen kohteeksi saattoi vaikuttaa Euroviisujen kautta tullut medianäkyvyys. Suomen tietotoimiston sivuille tapahtui myös hyökkäys 17. toukokuuta. Palvelunestohyökkäys erosi teknisesti Ylen sivuille tapahtuneesta hyökkäyksestä ja oli laajuudeltaan pienempi.